João Cancelo

João Pedro Cavaco Cancelo (sündinud 27. mail 1994 Barreiros) on Portugali jalgpallur, kes mängib  Hispaania kõrgliiga klubis FC Barcelona (laenul Inglise kõrgliiga klubist Manchester City) ja Portugali jalgpallikoondises. Ta mängib põhiliselt paremkaitsjana, kuid võib mängida ka parema äärepoolkaitsja või vasakkaitsjana.

Ta alustas klubikarjääri Lissaboni Benficas, mille noorteakadeemiaga liitus ta 2007. aastal. Hooajal 2012–13 debüteeris ta Benfica reservmeeskonnas Portugali esiliigas. Benfica põhimeeskonnas debüteeris ta 2014. aastal.

2014. aasta augustis läks ta laenule Hispaania kõrgliiga klubisse Valencia. 2015. aasta mais sõlmis ta klubiga püsiva lepingu. Hooajal 2017–2018 mängis ta laenul Itaalia kõrgliiga klubis Milano Internazionale.

2018. aasta juunis siirdus ta 40,4 miljoni euro eest Juventusesse, kellega ta sõlmis viieaastase lepingu. Hooajal 2018–19 tuli ta Juventusega Itaalia meistriks.

2019. aasta augustis siirdus ta Manchester Citysse, kellega ta sõlmis kuueaastase lepingu. Samal ajal siirdus tema asemele Manchester Cityst Juventusesse Danilo."Man City sign Joao Cancelo as Danilo heads to Juventus in part-exchange". Standard. 7.8.2019. Vaadatud 2.12.2020 Suvel 2023 siirdus ta laenule FC Barcelonasse.

2015. aastal võitis Cancelo Portugali kuni 21-aastaste koondisega omavanuste Euroopa meistrivõistlustel hõbemedali. Portugali jalgpallikoondises tegi ta debüüdi 26. augustil 2016 sõprusmängus Gibraltari vastu ja lõi selles mängus ka oma koondisekarjääri esimese värava.

 Saavutused 
Juventus
Serie A: 2018–19
Supercoppa Italiana: 2018
Manchester City
EFL Cup: 2019–20
Premier League: 2020–21, 2021–22, 2022–23

 Viited 

 Välislingid 

Kategooria:Portugali jalgpallurid
Kategooria:Lissaboni Benfica jalgpallurid
Kategooria:Valencia CF mängijad
Kategooria:Milano Internazionale mängijad
Kategooria:Torino Juventuse mängijad
Kategooria:Manchester City mängijad
Kategooria:Primeira Liga mängijad
Kategooria:La Liga mängijad
Kategooria:Serie A mängijad
Kategooria:Premier League'i mängijad
Kategooria:Sündinud 1994